O 20 de febrero de 1962 voló en a Friendship 7, nau d'a misión Mercury Atlas 6, convertindo-se en o primer estausunidense en orbitar a Tierra y a quinta persona en o espacio. Abandonó a NASA en chinero de 1964. Miembro d'o Partito Democrata, estió trigau senador por Ohio en 1974, an sirvió entre 24 anyadas, dica chinero de 1999. En 1998, quan encara yera senador, voló en a misión STS-95 d'o transbordador espacial Discovery, convertindo-se, a os 77 anyos d'edat, en a persona de mayor edat que voló en o espacio y a sola persona que voló en os programas Mercury y d'o transbordador espacial.